cyanic-selkie/wikianc huggingface dataset:
Ηλίας Σαλαφατίνος
Οικογένεια
Επιστρέφει στην Τρίπολη και συμμετέχει στην κατάληψη της στις 23 Σεπτεμβρίου. Βοηθά να μεταφερθούν τα χαρέμια στην Κόρινθο και παραμένει στην πολιορκία της Ακροκορίνθου. Φεύγει όμως για την Αθήνα και παίρνει μέρος σε δύο απόπειρες κατάληψης της Ακρόπολης. Στις αρχές του 1822 ακολουθεί τον Ηλία Μαυρομιχάλη στην Εύβοια. Δεν ήταν στη μάχη της Σπλάντζας Ηπείρου στις 4 Ιουλίου 1822, όπως γράφουν μερικοί συγγραφείς, γιατί φύλαγε τα στενά της Μεγαρίδας από τη στρατιά του Δράμαλη. Μάχεται στις Μύγες στις 8 Ιουλίου 1822 με 13 μόνο Μανιάτες. Φεύγει για το Άργος και ο Δράμαλης έρχεται πίσω του. Πολεμά στο φρούριο του Άργους, καίει σπαρτά στο Κουτσοπόδι, πολεμά στα Δερβενάκια στις 26 Ιουλίου, αποκρούει τους εχθρούς στην Κλένια Κορινθίας στις 12 Αυγούστου. Μετά τη συντριβή του Δράμαλη πάει στην πολιορκία του Ναυπλίου. Πολεμά στο Κούτζι και στη Δαλαμανάρα στις 12 Σεπτεμβρίου.
Πάει με τον Πετρόμπεη στο Μεσολόγγι και συντρίβει τους Τούρκους τα Χριστούγεννα τον 1822. Γυρίζει στο Μοριά. Αποκρούει τον Λουμπούτ πασά στην Αθήνα στις 27 Αυγούστου 1823. Πολιορκεί την Κορώνη τον Φλεβάρη τον 1824. Ακροβολίζεται και πολεμάει στο Μανιάκι στις 20 Μαΐου 1825. Αμύνεται στην Καλαμάτα και στη Δραμπάλα στις 5 Ιουνίου 1825. Πιθανότατα δεν ήταν στη μάχη της Βέργας στις 22 Ιουνίου 1826 και συμμετέχει στη νίκη κατά του Ιμπραήμ και των Αιγυπτίων του στον Πολυτζάραβο στις 28 Αυγούστου 1826.
Όταν τον Ιούνιο του 1823 η Πατρίδα ευγνωμονούσα, για τις μέχρι τότε υπηρεσίες του, του προσέφερε 2000 γρόσια, αυτός αρνήθηκε να τα πάρει λέγοντας ότι δεν τα θέλει «γιατί η Πατρίδα είναι πιο φτωχή». Του προσφέρουν τον βαθμό τον αντιστράτηγου. Τον αρνείται λέγοντας ότι «το στάδιον τον Αγώνα είναι εισέτι ανοικτόν και όστις δεν αγωνισθεί μέχρι τέλους, παρανόμως και ακαίρως αξιούται».
Ο Ηλίας Σαλαφατίνος πέθανε στις 15 Νοεμβρίου 1858 στο σπίτι του Αναστάση Μαυρομιχάλη στην Αθήνα. Κηδεύτηκε στο ναό της αγίας Ειρήνης της τότε Μητροπόλεως Αθηνών. «Απεβίωσεν πλήρης ημερών ο συναθλητής του Πέτρου Μαυρομιχάλη, ο Ηλίας Τσαλαφατίνος, και αείποτε διαπρέψας επί ανδρεία και φιλοπατρία και απλότητι αρχαική» έγραψε ο Παν. Σούτσος.
Παραπομπές
Κατηγορία:Οπλαρχηγοί του 1821
Animasyros
μικρογραφία|δεξιά|Το λογότυπο του 7ου animasyros που πραγματοποιήθηκε 2-5/10 στην Ερμούπολη της Σύρου. Το Animasyros είναι διεθνές φεστιβάλ και φόρουμ κινουμένων σχεδίων το οποίο πραγματοποιείται κάθε χρόνο στη Σύρο. Το φεστιβάλ πραγματοποιείται από το 2008 στη Σύρο και συγκεκριμένα στη πρωτεύουσα των Κυκλάδων, την Ερμούπολη, και περιλαμβάνει προβολές ταινιών κινουμένων σχεδίων, θεματικά αφιερώματα σε διεθνή φεστιβάλ, επαγγελματικό φόρουμ με τη συμμετοχή καταξιωμένων Ελλήνων και ξένων δημιουργών & επαγγελματιών, εργαστήρια για φοιτητές και μαθητές δημοτικού, το εφαρμοσμένο εργαστήρι making of που καταγράφει λεπτό προς λεπτό το φεστιβάλ, πάρτυ κι άλλες παράλληλες δράσεις. Κάθε χρόνο το φεστιβάλ, εμπλουτίζεται με νέες και πρωτότυπες δράσεις, εστιασμένες σε κοινωνικά θέματα, όπως η ενδοοικογενειακή βία, η θέση της γυναίκας, ο ρατσισμός, οι διακρίσεις, κ.α. Από το 2015, το φεστιβάλ, περιλαμβάνει και το κομμάτι της Αγοράς, το οποίο φιλοδοξεί να φέρει σε επαφή παραγωγούς, δημιουργούς και διανομείς της τέχνης της εμψύχωσης.
Όλες οι εκδηλώσεις ήταν και είναι δωρεάν και λαμβάνουν τόπο σε χώρους του νησιού όπως το Θέατρο Απόλλων, το Πνευματικό Κέντρο του Δήμου, ο τοπικός κινηματογράφος, ενώ από το 2014 ξεκίνησαν και υπαίθριες προβολές στη πλατεία Μιαούλη. Το Animasyros αποτελεί το μεγαλύτερο φεστιβάλ κινουμένων σχεδίων στην Ελλάδα και ένα από τα 20 μεγαλύτερα φεστιβάλ, στο είδος του, στο κόσμο. Το 2014 το φεστιβάλ εντάχθηκε και αξιοποίησε πόρους του Ευρωπαϊκού Προγράμματος Creative Europe που σχεδιάστηκε για να ενισχύσει χιλιάδες καλλιτέχνες και επαγγελματίες του πολιτιστικού χώρου και να προσφέρει νέα ώθηση στον πολιτιστικό τομέα της Γηραιάς Ηπείρου. Στόχος του φεστιβάλ ήταν εξ αρχής να δείξει πως μια σχετικά νέα τέχνη στην Ελλάδα, όπως αυτή του animation, μπορεί να ενταχθεί στην ελληνική καλλιτεχνική σκηνή και να αναδείξει σημαντικούς δημιουργούς. Η επιλογή του τόπου διεξαγωγής έγινε με τη λογική, ότι μια κοινωνία με αστική κουλτούρα, όπως αυτή της Ερμούπολης, μπορεί να αγκαλιάσει μια προσπάθεια που από τοπικής εμβέλειας γίνεται διεθνής.
Το 2015, το φεστιβάλ, συνέπραξε με την Εθνική Λυρική Σκηνή,και παρουσίασε στο κοινό του, τη Νυχτερίδα του Γιόχαν Στράους του νεότερου, με παράλληλη απεικόνιση κινουμένων σχεδίων.
NAVTEX
δεξιά|μικρογραφία| Δέκτης NAVTEX εκτυπώνει εισερχόμενο μήνυμα δεξιά|μικρογραφία| Μήνυμα NAVTEX για την Βαλτική Θάλασσα Το NAVTEX (NAVigational TEleX, επίσης Navtex ή NavTex , είναι μια διεθνής αυτοματοποιημένη υπηρεσία άμεσης εκτύπωσης μεσαίας συχνότητας για την διάδοση προειδοποιήσεων και προβλέψεων πλοήγησης και μετεωρολογίας, καθώς και επειγουσών πληροφοριών για την ασφάλεια στη θάλασσα (MSI) σε πλοία.
Το NAVTEX αναπτύχθηκε για να παρέχει έναν χαμηλού κόστους, απλό και αυτοματοποιημένο τρόπο λήψης αυτών των πληροφοριών σε πλοία στη θάλασσα εντός περίπου 370 χιλιομέτρων (200 ναυτικά μίλια) από την ακτή. Οι χρήστες δεν χρεώνονται για την λήψη εκπομπών NAVTEX, καθώς οι μεταδόσεις συνήθως μεταδίδονται από την Εθνική Αρχή Καιρού (Ιταλία) ή το Ναυτικό ή την Ακτοφυλακή (όπως στις ΗΠΑ) ή την εθνική αρχή πλοήγησης (Καναδάς).
Animasyros
Ελληνικές συμμετοχές και εργαστήρια
Η ελληνική animation σκηνή, εκπροσωπείται κάθε χρόνο στο φεστιβάλ, τόσο με ειδικά αφιερώματα αλλά επιπλέον αναδεικνύεται μέσω του διαγωνιστικού μέρους, και η όποια αξιόλογη προσπάθεια νέων δημιουργών. Στα οκτώ χρόνια του φεστιβάλ, έχουν ξεχωρίσει δημιουργοί όπως ο Άγγελος Σπάρταλης, ο Νάσος Βακάλης, η Ελένη Μίλτση, η Έφη Παππά, κ.α. Παράλληλα, το Animasyros, "τρέχει" φοιτητικό διαγωνιστικό κομμάτι, το οποίο αποτελεί πεδίο προβολής και ενθάρρυνσης του νέου αίματος στο ελληνικό αλλά και στο διεθνές animation. Έλληνες καλλιτέχνες και καθηγητές σε πεδία που άπτονται του κινούμενου σχεδίου και γενικότερα της σκηνοθεσίας και γραφίστικης, όπως η Χριστίνα Ντεπιάν, η Ελένη Μούρη, ο Γιάννης Ξαγοράρης, ο Κωνσταντίνος Τηλιγάδης, κ.α., στελεχώνουν κάθε χρόνο τα εργαστήρια του animasyros και υποδέχονται δεκάδες ενδιαφερόμενους. Τα δωρεάν εκπαιδευτικά προγράμματα του φεστιβάλ καλύπτουν τη μεγαλύτερη δυνατή γκάμα των πεδίων έκφρασης και δημιουργίας, περιλαμβάνοντας τόσο παιδικά αλλά και εφαρμοσμένα εργαστήρια.
NAVTEX
Όταν τα μηνύματα περιέχουν προβλέψεις καιρού, χρησιμοποιείται μια συντομευμένη μορφή πολύ παρόμοια με την πρόβλεψη καιρού ναυσιπλοΐας.
Animasyros
Μασκότ, Παραγωγή και Υποστηρικτές
μικρογραφία|αριστερά|Ο [[Θέατρο Απόλλων (Ερμούπολη)|Απόλλωνας έκλεισε το 2014 τα 150 του χρόνια. Το θέατρο αποτελεί έναν από του βασικούς χώρους διεξαγωγής του animasyros.]] Μασκότ του διεθνούς φεστιβάλ αποτελεί ο animaSpyros, η κυκλαδίτικη καρικατούρα με αναφορές στη φυσιογνωμία του σκηνοθέτη Woody Allen, η οποία σχεδιάστηκε από τον Πέτρο Χριστούλια και αναπτύχθηκε σε τρισδιάστατη φιγούρα από τον Κωνσταντίνο Πέτρου. Από το 2008 συνοδεύει το φεστιβάλ σε κάθε του βήμα και μας υπενθυμίζει τόσο την καταγωγή του φεστιβάλ όσο και το περιεχόμενό του. Το φεστιβάλ διοργανώνει η ΠΛΑΤΦΟΡΜΑ - Εταιρεία Αστικού Πολιτισμού. Την ομάδα παραγωγής του φεστιβάλ, συγκροτούν πάνω από πενήντα άτομα, τα οποία πέραν αυτών του συντονιστικού και διαχειριστικού ρόλου της διοργάνωσης, έρχονται από το χώρο του animation, της γραφιστικής, της σκηνοθεσίας, της φωτογραφίας, των multimedia, κ.α. Παράλληλα, πολύτιμοι συνεργάτες είναι και οι εθελοντές που κάθε χρόνο φτάνουν περίπου τους 50 και συνδράμουν στην ομαλή διεξαγωγή όλων των δράσεων του Animasyros. Στο πλευρό του Animasyros βρίσκονται κάθε χρόνο ο δήμος Σύρου - Ερμουπόλεως, η Περιφέρεια Νοτίου Αιγαίου, ενώ υπάρχει ενεργή συμπαράσταση και φορέων τόσο του δημοσίου, όπως η Γ.Γ.Ισότητας των φύλων του Υπουργείου Εσωτερικών, το Υπουργείο Τουρισμού, το Πανεπιστήμιο Αιγαίου, αλλά και της ιδιωτικής πρωτοβουλίας, όπως η Στέγη Γραμμάτων και Τεχνών του Ιδρύματος Ωνάση, το Μουσείο Μπενάκη κ.α. Υποστηρικτές του φεστιβάλ είναι σε τακτικό επίπεδο και μορφωτικά τμήματα πρεσβειών στην Ελλάδα. Η συμμετοχή της τοπικής επιχειρηματικής κοινότητας του νησιού ήταν και είναι πάντα παρούσα και τα επτά χρόνια ύπαρξης του Animasyros. Οι τοπικοί φορείς εξ αρχής αντιμετώπισαν με σεβασμό το φεστιβάλ, μιας και πέραν της καλλιτεχνικής του εμβέλειας, κατάφερε με την διοργάνωση του κάθε φθινόπωρο, να επιμηκύνει τη τουριστική σεζόν του νησιού, αλλά και να κάνει μέσω των δράσεων προβολής του, ευρύτερα γνωστή τη Σύρο ως προορισμό υψηλών προδιαγραφών. Η συμμετοχή σε όλες τις δράσεις και προβολές του Animasyros είναι δωρεάν.
NAVTEX
Το NAVTEX αποτελεί συστατικό στοιχείο της Παγκόσμιας Υπηρεσίας Προειδοποίησης Πλοήγησης (WWNWS) του Διεθνούς Ναυτιλιακού Οργανισμού / Διεθνούς Υδρογραφικού Οργανισμού. Το NAVTEX είναι επίσης σημαντικό στοιχείο του Παγκόσμιου Συστήματος Ασφάλειας Θαλάσσιων Κινδύνων (GMDSS). Σύμφωνα με την Σύμβαση SOLAS, ορισμένες κατηγορίες σκαφών πρέπει να φέρουν το NAVTEX, από την 1η Αυγούστου 1993.
Animasyros
Animasyros7
Το φεστιβάλ έκλεισε τα επτά του χρόνια το 2014. Στις εργασίες του Animasyros7, από τις 2 έως τις 5 Οκτωβρίου, περιλαμβάνονταν για πρώτη φορά υπαίθριες προβολές στη πλατεία Μιαούλη με τη χρήση ειδικού τεχνικού εξοπλισμού. Οι φετινές προβολές και παράλληλες δράσεις, προσέλκυσαν περίπου 3.000 επισκέπτες, τόσο Έλληνες όσο και ξένους. Των εργασιών του φεστιβάλ προηγήθηκε, για πρώτη φόρα, εκδήλωση στην Αθήνα και στο Μουσείο Μπενάκη, όπου έγινε μια πρώτη παρουσίαση των φετινών δράσεων και προβολών καθώς και ένας καλλιτεχνικός απολογισμός του animasyros6. Στην εκδήλωση έδωσαν το παρόν ο Mark Shapiro ως εκπρόσωπος των στούντιο Laika, η δημιουργός Nina Paley καθώς και εκπρόσωποι της Αμερικάνικης Πρεσβείας στην Αθήνα, η οποία υπήρξε και θερμός υποστηρικτής του φεστιβάλ. Το καλλιτεχνικό μέρος στην Ερμούπολη, περιλάμβανε πάνω από εκατό προβολές, προσκεκλημένοι από Η.Π.Α., τη Μεγάλη Βρετανία, τη Γαλλία και άλλες χώρες, θεματικά εργαστήρια για μαθητές δημοτικού, μικρούς και μεγάλους φίλους του animation, ενώ στα πλαίσια του φεστιβάλ, έγινε η ελληνική πρεμιέρα της ταινίας "The Boxtrolls" της Laika. Για 4 ολόκληρες μέρες η Ερμούπολη της Σύρου έζησε σε ρυθμούς κινουμένων σχεδίων. Μία νεοκλασική πόλη που κι εκείνη μοιάζει με σκηνικό animation, ένα ιστορικό θέατρο με ζωγραφιστά ταβάνια και βελούδινα θεωρία που σε επιστρέφει 150 χρόνια πίσω στο χρόνο και το ενθουσιώδες κοινό (φοιτητές, επαγγελματίες, δημοσιογράφοι, κάτοικοι κάθε ηλικίας, γονείς που έσερναν τα καροτσάκια με τα παιδιά τους στην αίθουσα και απόλαυσαν ταινίες μικρού μήκους από όλο τον κόσμο) απέδειξαν ότι το animation δεν έχει όρια, ούτε στις ηλικίες, ούτε στη φαντασία. Η ηλικιακή γκάμα ήταν ακόμα πιο έντονη όταν έβλεπες τα καλλιτεχνικά επιτεύγματα των εργαστηρίων: φοιτητές animation μαζί με δασκάλους επαγγελματίες να οργανώνουν τους μικρούς μαθητές της Ερμούπολης σε πρότζεκτς που τους εισήγαγαν στην τέχνη του κινουμένου σχεδίου.
NAVTEX
Παραπομπές
Κατηγορία:Ναυτικά ηλεκτρονικά όργανα Κατηγορία:Ναυτικά όργανα
Animasyros
Animasyros7
Συγκεκριμένα τα βραβεία του animasyros7 είναι:
Το 2014, το φεστιβάλ πλαισίωσαν ειδικά αφιερώματα στοχευμένα τόσο στην ευαισθητοποίηση της κοινής γνώμης όσο και στη προσπάθεια να γίνει το ακροατήριο κοινωνός της οπτικής μεγάλων σχολών του ευρωπαϊκού animation. Το φεστιβάλ τίμησε το 2014 τις γυναίκες δημιουργούς, αλλά και το γυναικείο στοιχείο στην τέχνη του animation. Στα πλαίσια αυτά, πραγματοποιήθηκε αφιέρωμα με θέμα την ισότητα των φύλων, υπό την αιγίδα υποστήριξη της Γενικής Γραμματείας Ισότητας των Φύλων και της Πρεσβείας των Η.Π.Α. στην Αθήνα. Το αφιέρωμα με τίτλο Woman in Anima περιλάμβανε προβολές ταινιών της διεθνούς φήμης καλλιτέχνη, Signe Baumane, το έργο της οποίας επικεντρώνεται στα ζητήματα που αντιμετωπίζει η σύγχρονη γυναίκα, όπως το πρόσφατα βραβευμένο στο φεστιβάλ του Κάρλοβι Βάρι «Rocks in my pockets», αλλά και ταινίες όπως το «Sita sings the blues» της Nina Paley. Επιπλέον, το φεστιβάλ φιλοξένησε φέτος ιδιαίτερα και πλούσια αφιερώματα με ευρωπαϊκό προσανατολισμό. Με την υποστήριξη του Γαλλικού Ινστιτούτου Ελλάδος, το φεστιβάλ θα πραγματοποίησε αφιέρωμα στον μεγάλο δημιουργό ταινιών animation Jacques-Rémy Girerd, ιδρυτή του διάσημου στούντιο Folimage. Με αφετηρία το βορρά, άλλα σπουδαία δρώμενα που πλαισίωσαν φέτος το φεστιβάλ είναι το αφιέρωμα στο Animafest Zagreb της Κροατίας, που από την ίδρυση του το 1972 αποτελεί το δεύτερο παλαιότερο φεστιβάλ animation στην Ευρώπη, ενώ την τιμητική της έχει και η δραστήρια Εσθονία, με αφιερώματα στο Tallin Black Nights Film Festival και το υπό-φεστιβάλ του Animated Dreams, τα οποία μετρούν πάνω από 15 χρόνια πλούσιας παρουσίας στο animation, κρατώντας την πρώτη θέση στην βορειανατολική Ευρώπη.
Animasyros και Πολιτιστική Πρωτεύουσα της Ευρώπης 2021
μικρογραφία|δεξιά|Ο [[νεοκλασικισμός της Ερμούπολης, ενταγμένος μέσα στα μοναδικά χαρακτηριστικά των Κυκλάδων, ενέπνευσε την υποψηφιότητα "Σύρος - Κυκλάδες 2021" - Πολιτιστική Πρωτεύουσα της Ευρώπης.]] Το καλοκαίρι του 2014, ξεκίνησαν οι πρώτες επαφές της διοίκησης του animasyros και των φορέων της τοπικής αυτοδιοίκησης, ώστε να συζητηθούν τα περιθώρια συνεργασίας και συμμετοχής του φεστιβάλ στη διαμόρφωση, τεκμηρίωση και προβολή της υποψηφιότητας του δήμου Σύρου - Ερμούπολης ως Πολιτιστική Πρωτεύουσα της Ευρώπης 2021. Τον Οκτώβριο του 2014, δημιουργήθηκε επίσημα αρμόδια ομάδα εργασίας, με συμμετοχή φορέων της τοπικής αυτοδιοίκησης καθώς και φορέων σχετικών με τον πολιτισμό και τη προβολή, ώστε να δημιουργήσει πρόταση υποψηφιότητας με τίτλο "Σύρος - Κυκλάδες 2021 - Πολιτιστική Πρωτεύουσα της Ευρώπης". Το animasyros βρίσκεται στην σχετική ομάδα και εργάζεται στη σύνταξη και κατόπιν προβολής της υποψηφιότητας, αναγνωρίζοντας τη μοναδικότητα της Ερμούπολης αλλά και γενικότερα του αρχιπελάγους, ως ένα ενιαίο μνημείο ευρωπαϊκής πολιτιστικής αναφοράς. Παράλληλα η διοίκηση του φεστιβάλ στηρίζει τη κάθε προσπάθεια του δήμου, ώστε να ενταχθεί ο ιστορικός τόπος της Ερμούπολης και του μεσαιωνικού οικισμού της Άνω Σύρου στον κατάλογο πολιτιστικής κληρονομιάς της Ουνέσκο, ως το δέκατο όγδοο ελληνικό μνημείο του σχετικού καταλόγου παγκόσμιας πολιτιστικής κληρονομιάς.
Πηγές - Εξωτερικοί σύνδεσμοι
https://web.archive.org/web/20141028201717/http://www.animasyros.gr/index.php/GR/
https://web.archive.org/web/20141028233037/http://athens.usembassy.gov/animasyros.html
http://www.portheraklion.gr/index.php/el/see-feelsmell/animasyros-70-die8nes-festibal-foroym-kinoymenwn-sxediwn-dia/
http://ec.europa.eu/programmes/creative-europe/index_en.htm
http://cyclades24.gr/2014-01-15-09-42-24/2014-01-15-10-12-07/2014-01-15-10-06-54/item/14884-to-anima-syros-7-0-sto-deltio-eidisewn-tou-mega.html
http://www.animation-festivals.com/festivals/animasyros/
http://www.filmfestivals.com/festival/animasyros_international_animation_festival
http://www.syrostoday.gr/News/12670-7o-Festival-Anima-Syros-2014-Sti-Syro.aspx
http://www.inbulb.com/
Παραπομπές
Κατηγορία:Διοργανώσεις στην Ελλάδα Κατηγορία:Κινούμενα σχέδια
Μεγάλο Φλόπα
Το Μεγάλο Φλόπα (Στα Αγγλικά: Big Floppa. Επίσης γνωστό ως απλά Φλόπα ) είναι μια σειρά μιμιδιών στο Διαδίκτυο με ένα καρακάλ που ονομάζεται Γκόσα. Στο αγγλόφωνο τμήμα του Διαδικτύου, το ψευδώνυμο Floppa ή Big Floppa είναι κοινό.
Ιστορικό
Το πραγματικό όνομα του καρακάλ είναι Γκόσα. Γεννήθηκε στις 21 Δεκεμβρίου 2017 στο Κιέβο. Σε ηλικία τεσσάρων μηνών, το πήραν η οικογένεια Μποντάρεφ - Αντρέι και Έλενα - από τη Μόσχα.
Δημοτικότητα και παραλλαγές μιμιδίων
Τον Δεκέμβριο του 2019, οι ιδιοκτήτες του καρακάλ δημοσίευσαν στο Instagram μια φωτογραφία του Μεγάλου Φλόπα ξαπλωμένο στο περβάζι με μια άλλη γάτα, τον Τζάστιν(Όνομα της άλλης γάτας σε Μιμίδια). Στη συνέχεια, ήταν αυτή η εικόνα που έγινε το πρώτο πρότυπο για μιμίδια με καρακάλ με το όνομα Φλόπα. Οι πρώτοι που παρατήρησαν τη φωτογραφία ήταν οι συντάκτες των ειρωνικών λογαριασμών στο Instagram, οι οποίοι έδωσαν πρώτα στον Γκόσα το ψευδώνυμο "Μεγάλο Φλόππα/Big Floppa" (ή απλά "Φλόπα"). Τον Ιανουάριο του 2020, για τα μεγάλα αυτιά του, ο Γκόσα έλαβε το ψευδώνυμο Big Floppa (από flop - "χαστούκι"), από το οποίο έγινε αργότερα γνωστός. Τον Φεβρουάριο του 2020, δημοσιεύτηκε το πρώτο μιμίδιο που κέρδισε μεγάλη δημοτικότητα - μίαεπεξεργασμένη φωτογραφία του Γκόσα, όπου απεικονίζεται χωρίς αυτιά. αριστερά|μικρογραφία|250x250εσ| Νάρθηκας με τον Γκοσα - ένα παράδειγμα δημιουργικότητας στο Διαδίκτυο με τον Μεγάλο Φλόπα Η εικόνα εξαπλώθηκε σε άλλους λογαριασμούς που ειδικεύονται στα μιμίδια στο Διαδίκτυο. Μέχρι τον Μάιο, τα μιμίδια του Φλόπα είχαν εξαπλωθεί πέρα από το Instagram - αστεία για το καρακάλι άρχισαν να δημοσιεύονται στο Twitter και στο Reddit. Το καλοκαίρι, η δημοτικότητα του meme έφτασε στο ρωσικό Διαδίκτυο, όπου, κατ 'αναλογία με το Big Floppa, ο Γκόσα έλαβε το ψευδώνυμο Big Slap (Μεγάλο Χαστούκι).
Τα μιμίδια για το Φλόπα διακρίνονται από τον παραλογισμό, την αφαιρετικότητα, τον υπερρεαλισμό και την απουσία κοινών θεμάτων. Συχνά χρησιμοποιούνται για ανάρτηση ασπίδων ή ως εικόνες αντίδρασης. Ο Caracal έχει γίνει επίσης θύμα του photoshop περισσότερες από μία φορές: για παράδειγμα, ο Γκόσα συχνά απεικονίζεται ως ράπερ (ίσως λόγω της ομοιότητας του αγγλόφωνου ψευδωνύμου του Big Floppa με τα ψευδώνυμα των Αμερικανών ράπερ), το πρόσωπο του καρακάλ παρεμβάλλεται σε στιγμιότυπα οθόνης από βιντεοπαιχνίδια, εξώφυλλα περιοδικών, πιστόλια, καπέλα κ.λπ. άλλα αξεσουάρ. Σε ορισμένα μιμίδια, ο Γκόσα αντικαθιστά ένα άλλο ζώο -μιμίδιο - το Doge, και μερικές φορές ο ρόλος του Φλόπα στα memes παίζεται όχι από τον Φλόππα, αλλά από άλλες γάτες, λύγκες, σερβάλ ή Σφιγξ.
Εξωηλιακός κομήτης
Η ονομασία εξωηλιακός κομήτης αναφέρεται στους κομήτες οι οποίοι βρίσκονται εκτός του Ηλιακού Συστήματος, συμπεριλαμβανομένων των διαστρικών κομητών και των κομητών οι οποίοι βρίσκονται σε τροχιά γύρω από άλλους αστέρες εκτός του Ήλιου. Οι παρατηρήσεις των κομητών, και ιδιαίτερα των εξωηλιακών κομητών, παρέχουν σημαντικά στοιχεία για την κατανόηση του σχηματισμού των πλανητών.
Μεγάλο Φλόπα
Δημοτικότητα και παραλλαγές μιμιδίων
Τον Μάιο του 2021, ένα flash mob κέρδισε μεγάλη δημοτικότητα στο Runet, οι συμμετέχοντες του οποίου έγραψαν στους γονείς τους σε άμεσους αγγελιοφόρους «Κοιτάξτε, αυτό είναι ο Φλόπα, μια μεγάλη ρωσική γάτα. Σας αρέσει; », Και στη συνέχεια δημοσίευσαν την αντίδρασή τους στα προφίλ των κοινωνικών δικτύων. Τις περισσότερες φορές, για τον έλεγχο της αντίδρασης, χρησιμοποιήθηκε μια φωτογραφία "Χαστούκι στο μπάνιο". Αργότερα, γεννήθηκε μια άλλη παραλλαγή του meme: "Μαμά, κοίτα, αυτό είναι ο Hasbik" με τη Νταγκεστάνη blogger Khasbulla Magomedov.
Εξωηλιακός κομήτης
Περιγραφή
Οι πρώτοι εξωηλιακοί κομήτες εντοπίστηκαν το 1987 στην περιοχή βήτα Οκρίβα, ένα πολύ νεαρό σε ηλικία αστέρα τύπου Α. Έως τις αρχές του 2016 είχαν παρατηρηθεί συνολικά 11 αστέρες στην περιοχή των οποίων έχει παρατηρηθεί η θεωρηθεί πιθανή.
Μεγάλο Φλόπα
Δημοτικότητα και παραλλαγές μιμιδίων
Στις 29 Ιουνίου, το 2021, ο ανταποκριτής του Dozhd τηλεοπτικό κανάλι, Μαρία Borzunova, πήρε συνέντευξη από την «μεγάλη ρωσική γάτα»: σε αυτό, οι ιδιοκτήτες του μίλησε για την ιστορία του Καρακάλ και η δημοτικότητά του.
Εξωηλιακός κομήτης
Περιγραφή
Οι εξωηλιακοί κομήτες, όπως και στην περίπτωση των εξωηλιακών πλανητών, ανιχνεύονται μέσω της τεχνικής της φασματοσκοπίας όταν περνούν μπροστά από τον αστέρα του πλανητικού συστήματος στο οποίο βρίσκονται, καθώς όταν συμβαίνει αυτό παρατηρείται μεταβολές στην λαμπρότητα του αστέρα.
Μεγάλο Φλόπα
Προϊόντα με τον Γκόσα
Το 2020, με την άδεια των ιδιοκτητών του Φλόπα, οι λάτρεις του καρακάλ άρχισαν να παράγουν προϊόντα με την εικόνα του: για παράδειγμα, φλιτζάνια, ειδώλια και χάρτινους κύβους. Την άνοιξη του 2021, μια εφαρμογή αφιερωμένη στον Γκόσα εμφανίστηκε στο Google Play store. Το παιχνίδι είναι μια φωτογραφία του Γκόσα, ο οποίος, όταν πιέζεται, αλλάζει την έκφραση του προσώπου του σε «φλύαρο» και κάνει διάφορους ήχους. Μέχρι το τέλος του 2020, ένας μεγάλος αριθμός κοινοτήτων θαυμαστών και λογαριασμών στο Reddit, VKontakte, Twitter και Instagram είχαν σχηματιστεί γύρω από το Φλόπα. Αν και ο συνολικός αριθμός των συνδρομητών δεν υπερβαίνει τις 50 χιλιάδες, σε αυτές τις κοινότητες, το καρακάλ ονομάζεται "πηγή μίμησης" και "ηγέτης της νεολαίας" και κάθε Παρασκευή γιορτάζεταί σε αυτές τις κοινότητες και το Fandom γύρω απο το Φλόπα η '' Φλόπα Παρασκευη". Στα σχόλια για τις εκδόσεις των ιδιοκτητών του Γκόσα, οι χρήστες ενδιαφέρονται για τη ζωή του καρακάλ, εκφράζουν έκπληξη για το μέγεθός του και παίζουν με το ψευδώνυμό του με κάθε δυνατό τρόπο.
Εξωηλιακός κομήτης
Περιγραφή
Άλλες παρατηρήσεις σχετικά με τους κομήτες αυτούς, αφορούν και την ανακάλυψη ενός νεφελώματος στην περιοχή του 49 Κήτους το οποίο θεωρείται πως δημιουργήθηκε από τις προσκρούσεις κομητών στο συγκεκριμένο πλανητικό σύστημα.
Κατάλογος συστημάτων
Όλα τα εξωηλιακά συστήματα στα οποία έχουν βρεθεί κομήτες βρίσκονται γύρω από πολύ νέους σε ηλικία αστέρες τύπου Α.
Μεγάλο Φλόπα
Προσωπική ζωή του καρακάλου
μικρογραφία|250x250εσ| Ο Γκόσα με τον Τζάστιν Εκτός από το καρακάλ, η οικογένεια Bondarev έχει επίσης συνηθισμένες γάτες - Zhora και Matvey. Ο Γκόσα ζυγίζει περίπου 30 κιλά, τρώει ωμό κρέας και λατρεύει τις γαρίδες. Τον Ιούνιο του 2021, έκανε δίαιτα.
Συνδέσεις
Κατηγορία:Διαδικτυακά μιμίδια
Παυσανίας Κατσώτας
μικρογραφία|Ο Παυσανίας Κατσώτας με τον Μπέρναρντ Μοντγκόμερυ, Ελ Αλαμέιν, 1942 Ο Παυσανίας Κατσώτας (1896 – 14 Φεβρουαρίου 1991) ήταν Έλληνας στρατιωτικός (υποστράτηγος), πολιτικός και αρχηγός κόμματος. Διετέλεσε βουλευτής Αιτωλοακαρνανίας με το Εθνικόν Ενωτικόν Κόμμα (1946), το Κόμμα Φιλελευθέρων (1950) και με την Ένωση Κέντρου (1961, 63, 64), υπουργός Δημοσίας Τάξεως (1945), Εσωτερικών (1950), Γενικός Διοικητής Βορείου Ελλάδας (1951), υπουργός Κοινωνικής Πρόνοιας (20/2/1964-5/6/64) και Δήμαρχος Αθηναίων (1954-59).
Βιογραφία
Γεννήθηκε στα Σταμνά Αιτωλοακαρνανίας το 1896. Αποφοίτησε από τη Σχολή Ευελπίδων το 1916 ως ανθυπολοχαγός του πεζικού. Αποστρατεύτηκε το 1929 κατόπιν αίτησής του. Ανακλήθηκε το 1940 με τον βαθμό του αντισυνταγματάρχη και συμμετείχε στον Ελληνοϊταλικό πόλεμο του 1940 όπου και ανέλαβε διοικητής συντάγματος. Μετά την γερμανική εισβολή και κατάρρευση του μετώπου διέφυγε στην Αίγυπτο και συμμετείχε στην ανασυγκρότηση των ελληνικών Ενόπλων Δυνάμεων στη Μέση Ανατολή. Εκεί έλαβε μέρος στη μάχη του Ελ Αλαμέιν ως διοικητής της 1ης ελληνικής ταξιαρχίας.
Μετά την απελευθέρωση, διετέλεσε Στρατιωτικός Διοικητής Αθηνών αντικαθιστώντας τον Παναγιώτη Σπηλιωτόπουλο, από τις 25 Οκτωβρίου του 1944, ενώ το 1945 ανέλαβε παράλληλα και υπουργός Δημόσιας Τάξης. Αποστρατεύθηκε κατόπιν αίτησής του το 1946. Τον ίδιο χρόνο ασχολήθηκε με την πολιτική και εκλέχθηκε βουλευτής Αιτωλοακαρνανίας. Το 1949 ανακλήθηκε και πάλι στην ενέργεια και ανέλαβε στρατιωτικός διοικητής της Στερεάς Ελλάδας. Αποστρατεύθηκε το 1950 με τον βαθμό του υποστράτηγου και τον ίδιο χρόνο επανεκλέχθηκε βουλευτής Αιτωλοακαρνανίας. Διορίσθηκε υπουργός Εσωτερικών και τον επόμενο χρόνο, το 1951, ανέλαβε υπουργός γενικός διοικητής της Βόρειας Ελλάδας. left|μικρογραφία|Από συγκέντρωση στην Αθήνα κατά την προεκλογική περίοδο των δημοτικών εκλογών για το Δήμο Αθηναίων το 1954. Πηγή :οικογενειακό αρχείο Στις δημοτικές εκλογές του 1954 εκλέχθηκε δήμαρχος Αθηναίων. Το 1956 δημιούργησε δικό του κόμμα, το Προοδευτικόν Εργατοτεχνικόν Κόμμα και το 1961 συντάχθηκε με τον Γεώργιο Παπανδρέου στην Ένωση Κέντρου, ως μέλος της οποίας διορίστηκε υπουργός Κοινωνικής Πρόνοιας. Τέλος μετά τη μεταπολίτευση, το 1977, πολιτεύθηκε για τελευταία φορά με το κόμμα της Εθνικής Παρατάξεως. Πέθανε το 1991 σε ηλικία 95 ετών.
Ο Παυσανίας Κατσώτας είχε τιμηθεί από τον τότε Βασιλέα Γεώργιο Β΄ και τον τότε Βασιλέα Παύλο με τον Ανώτερο ταξιάρχη του Γεωργίου, και του Φοίνικα μετά ξιφών, το χρυσό αριστείο ανδρείας δύο φορές και τον πολεμικό Σταυρό τέσσερις φορές καθώς και με πολλά συμμαχικά.
Είναι ο συντάκτης της αυτοβιογραφίας του με τίτλο "Η δεκαετία 1940-1950", η οποία ασχολείται με την πολιτική περίοδο από το 1940 έως και το 1950.
Ο Παυσανίας Κατσώτας αναπαύεται στο Πρώτο Νεκροταφείο Αθηνών.
Γιος του είναι ο Σπυρίδων Κατσώτας και δισέγγονός του ο Παυσανίας Παπαγεωργίου.
Πηγές
Κατηγορία:Έλληνες αρχηγοί κομμάτων Κατηγορία:Έλληνες αξιωματικοί του πεζικού Κατηγορία:Έλληνες υπουργοί Γενικοί Διοικητές Βορείου Ελλάδος Κατηγορία:Έλληνες υπουργοί Δημοσίας Τάξεως Κατηγορία:Έλληνες υπουργοί Εσωτερικών Κατηγορία:Έλληνες υπουργοί Κοινωνικής Πρόνοιας Κατηγορία:Βουλευτές Αιτωλοακαρνανίας Κατηγορία:Δήμαρχοι Αθηναίων
Γκαστ Αβράκωτος
Ο Γουσταύος-Λάσκαρης "Γκαστ" Αβράκωτος (Gustav Lascaris "Gust" Avrakotos) (14 Ιανουαρίου 1938 - 1 Δεκεμβρίου 2005) ήταν ελληνοαμερικανός πράκτορας της CIA, με καταγωγή από τη Λήμνο. Υπήρξε σύνδεσμος της CIA με την ΚΥΠ τη δεκαετία του '60. Επίσης, ήταν ο αφανής επικεφαλής της "Afghan Task Force". Έγινε περισσότερο γνωστός στο κοινό το 2003 από την έκδοση του βιβλίου του "Charlie Wilson's War: The Extraordinary Story of the Largest Covert Operation in History", στο οποίο παρουσιάζει την αμερικανική ανάμειξη κατά τον σοβιετικό πόλεμο στο Αφγανισταν. Ο Charlie Wilson, μέλος της Βουλής των Αντιπροσώπων από το Τέξας, ήταν ο συνεργάτης του Αβράκωτου στην επιχείρηση αυτή. Το 2007 με βάση το βιβλίο του Αβράκωτου γυρίστηκε η ταινία "Charlie Wilson's War", με πρωταγωνιστές τον Τομ Χανκς και την Τζούλια Ρόμπερτς.
Βιογραφικό
Ο Αβράκωτος γεννήθηκε το 1938 στο Aliquippa της Πενσυλβάνια. Ο πατέρας του ήταν ελληνοαμερικανός πρώτης γενιάς από τη Λήμνο και είχε μια βιοτεχνία αναψυκτικών. Αρχικά, εργάστηκε στην εταιρία χάλυβα "Jones and Laughlin Steel Company", ως το 1955 που αποφοίτησε από το γυμνάσιο της πόλης. Σπούδασε οικονομικά στο πανεπιστήμιο του Πίτσμπουργκ από όπου αποφοίτησε με έπαινο. Επίσης, έγινε δεκτός στο "Carnegie Institute of Technology".
Το 1962 προσλήφθηκε στη CIA στο Λάνγκλεϋ της Βιρτζίνια και ανάμεσα στα καθήκοντά του ήταν η προώθηση της αντικομμουνιστικής προπαγάνδας στην Ελλάδα. Προβλήθηκε ο ισχυρισμός πως ο Αβράκωτος ήταν ο σύνδεσμος της CIA με την ελληνική ΚΥΠ που είχε τότε επικεφαλής τον μετέπειτα δικτάτορα Παπαδόπουλο.
Επίσης, υπάρχουν ισχυρισμοί ότι είχε κάποια ανάμειξη στο πραξικόπημα του 1974 στην Κύπρο κατά του Μακάριου. Ο Αβράκωτος που ήταν ο σύνδεσμος του Ιωαννίδη με τη CIA του είχε διαβιβάσει μαζί με τον δεύτερο της CIA στην Αθήνα, Έστες, την αντίθεση της Αμερικανικής κυβέρνησης σε οποιαδήποτε επέμβαση στη Κύπρο αλλά δεν αποκλείεται ο Αβράκωτος να δήλωσε off the record στον Ιωαννίδη ότι σε περίπτωση πραξικοπήματος οι ΗΠΑ δεν θα είχαν οποιοδήποτε πρόβλημα εκφράζοντας πιθανότατα την προσωπική του άποψη. Στην ουσία ο Ιωαννίδης προχώρησε στο πραξικόπημα στις 15 Ιουλίου με προσωπική του απόφαση και όχι επειδή του είπε ο Αβράκωτος ως απάντηση στο τελεσίγραφο του Μακαρίου. Σκοπός του ήταν να μη χάσει η Ελλάδα τον στρατιωτικό έλεγχο της Κύπρου και να αποτρέψει τον Μακάριο από το να κάνει της Κύπρο κέντρο αντιχουντικού αγώνα. Δηλαδή ήταν θέμα πολιτικής επιβίωσης του στρατιωτικού καθεστώτος του. Πίστευε ότι οι Τούρκοι δεν θα αντιδρούσαν για την πτώση του Μακαρίου και οι Αμερικανοί θα ήταν αδιάφοροι.
Τη δεκαετία του '80 ήταν επικεφαλής της Επιχείρησης "Κυκλών" (Operation Cyclone), της μεγαλύτερης μυστικής επιχείρησης στην ιστορία της CIA. Με αυτή την επιχείρηση η CIA χρηματοδοτούσε τους Αφγανούς αντάρτες Μουτζαχεντίν εναντίον των Σοβιετικών που είχαν καταλάβει το Αφγανιστάν. Για την συμβολή του στην επιτυχία της επιχείρησης το 1988 τιμήθηκε από τη CIA με το "Μετάλλιο Αξίας" "Intelligence Medal of Merit".
Μετά το τέλος του Σοβιετο-αφγανικού πολέμου εργάστηκε για μικρό διάστημα σε αφρικανικές υποθέσεις και στη συνέχεια συνταξιοδοτήθηκε το 1989. Ακολούθως, εργάστηκε στον ιδιωτικό τομέα σε διάφορες επιχειρήσεις, όπως η "TRW" και η "News Corporation". Από το 1997 ως το 2003 επανήλθε στη CIA ως σύνδεσμος.
Απεβίωσε το 2005 ύστερα από εγκεφαλικό επεισόδιο σε ηλικία μόνο 67 ετών. Είχε έναν γιο τον Γρηγόριο Αβράκωτο από τον πρώτο του γάμο.
Βιβλίο και ταινία
Το 2003 ο Αβράκωτος περιέγραψε όλη τη μυστική επιχείρηση "Κυκλών" σε βιβλίο που εξέδωσε με τίτλο: Ο Τσάρλι Γουίλσον ήταν ο συνεργάτης του γερουσιαστής από το Τέξας, που προωθούσε προς ψήφιση τις εγκρίσεις των μυστικών κονδυλίων, με τα οποία χρηματοδοτούνταν οι Αφγανοί μουτζαχεντίν.
Το 2007, μετά το θάνατο του Αβράκωτου, η υπόθεση γυρίστηκε σε ταινία με τίτλο "Charlie Wilson's War", το σενάριο της οποίας βασίστηκε στο ομώνυμο βιβλίο του. Σε αυτήν ο ηθοποιός "Philip Seymour Hoffman" που υποδύθηκε τον ελληνοαμερικανό πράκτορα προτάθηκε για Όσκαρ β΄ ρόλου.
Εξωτερικές συνδέσεις
Κατηγορία:Ελληνοαμερικανοί
Αδερφοί Μαρκίδες Πούλιου
Οι Έλληνες αδερφοί Μαρκίδες Πουλιου από τη Σιάτιστα ήταν τυπογράφοι και εκδότες της πρώτης σωζόμενης ελληνικής εφημερίδας, της Εφημερίδος (που τυπώθηκε στη Βιέννη το 1786) και στενοί συνεργάτες του Ρήγα Φεραίου.
Η ζωή και το έργο τους
Τα δύο αδέρφια, Πούλιος και Γεώργιος, εγκαταστάθηκαν στη Βιέννη το 1776 και πήραν την αυστριακή υπηκοότητα. Νωρίτερα είχε εγκατασταθεί στην αυστριακή πρωτεύουσα ο πατέρας τους, Μάρκος Πούλιου ο οποίος ήταν έμπορος. Ο Πούλιος (που είχε εκλατινίσει το όνομα του σε Πόπλιος, πιθανόν για να δείχνει συγκαλυμμένα την εξοικείωσή του με τις επαναστατικές ιδέες) εργάστηκε ως εφοριακός υπάλληλος και ο Γεώργιος ως εμπορομεσίτης ανατολικών ειδών. Από το 1790 ασχολήθηκαν με την τυπογραφία και την έκδοση βιβλίων. Αρχικά εργάστηκαν ως τυπογράφοι στο τυπογραφείο του Ιωσήφ Μπαουμάιστερ, αλλά δύο χρόνια αργότερα, ύστερα από την πρόσληψη του τελευταίου ως οικοδιδάσκαλου των πριγκίπων του αυστριακού θρόνου, τα δύο αδέρφια ανέλαβαν τη διεύθυνση του τυπογραφείου. Από το 1791 μέχρι το 1797 στο εν λόγω τυπογραφείο τύπωσαν 56 ελληνικά βιβλία, αρκετά από τα οποία με τη φίρμα του Μπαουμάιστερ. Αργότερα, μετά την ανάληψη της διεύθυνσης από τους ίδιους, χρησιμοποίησαν την εκδοτική ένδειξη ''Παρά Μαρκίδ. Πούλιου ή Παρά τοις αυταδέλφοις Μαρκίδ. Πούλιου''.
Ο Ρήγας Φεραίος συνδέθηκε με τους αδερφούς Πούλιου κατά το πρώτο του ταξίδι στη Βιέννη το 1790, όταν τύπωσε στο τυπογραφείο τους το βιβλίο του Σχολείον των ντελικάτων εραστών. Επίσης στο τυπογραφείο των Μαρκίδων Πούλιου τυπώθηκε το επαναστατικό μανιφέστο του Ρήγα που περιείχε την Επαναστατική προκήρυξη, Δίκαια του Ανθρώπου και τον Θούριο. Τέλος η επιχείρηση των δύο αδερφών ανέλαβε την κεντρική πώληση και τη διακίνηση της Χάρτας του Ρήγα.
Η Εφημερίς
Δημοσίευε ειδήσεις και ανταποκρίσεις για τις εξελίξεις στα πολεμικά μέτωπα της εποχής καθώς και ειδήσεις σχετικά με την πολιτική και κοινωνική ζωή σε διάφορες χώρες. Επιπλέον δημοσίευε εμπορικές ειδήσεις, αναγγελίες εκδόσεων, μικρές αγγελίες, ποιήματα αλλά και γυναικεία μόδα. Δεν χρησιμοποιούσε τίτλους αλλά δημοσίευε τις ειδήσεις με βάση τη χώρα ή την πόλη προέλευσής τους. Πηγές των ανταποκρίσεων ήταν κυρίως δημοσιεύματα ξένων εφημερίδων. Η Εφημερίς είχε συνδρομητές σε όλη την ορθόδοξη Ανατολή και σε όλες τις ελληνικές κοινότητες της Ευρώπης. Φύλλα της Εφημερίδος βρίσκονται σε διάφορες βιβλιοθήκες: στην Αθήνα, στην Κοζάνη, στο Ιάσιο, στο Βουκουρέστι κ.ά. Μέχρι τώρα δεν έχουν εντοπιστεί φύλλα των ετών 1795 και 1796.
Οι Μαρκίδες Πούλιοι εξέδωσαν στη Βιέννη και την πρώτη σερβική εφημερίδα. Επρόκειτο για την Serbskija Novini (Σέρβικες εφημερίδες) η οποία τυπωνόταν επί περίπου δύο χρόνια (14 Μαρτίου 1791-31 Δεκεμβρίου 1792) στο τυπογραφείο του Κούρτσβεκ με εκδότες τα δύο αδέρφια που ήταν και υπεύθυνοι για τη σύνταξή της.
Εξωτερικοί σύνδεσμοι
Κατηγορία:Έλληνες τυπογράφοι Κατηγορία:Έλληνες εκδότες Κατηγορία:Αυστριακοί τυπογράφοι Κατηγορία:Αυστριακοί εκδότες Μαρκιδες Πουλιου
1509 Εσκλανγκόνα
Η Εσκλανγκόνα (αγγλικά: Esclangona) είναι ένας μικρός αστεροειδής, που περιφέρεται στο εσωτερικό (προς τον Ήλιο) όριο της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,29. Ανακαλύφθηκε το 1938 από τον Γάλλο αστρονόμο Αντρέ Πατρύ, που παρατηρούσε από τη Νίκαια, και πήρε το όνομά της προς τιμή του Γάλλου αστρονόμου και μαθηματικού Ερνέστ Βενιαμίν Εσκλανγκόν (1876-1954).
Η Εσκλανγκόνα είναι ένας από τους ελάχιστους αστεροειδείς της Κύριας Ζώνης που συμπληρώνει μία περιφορά γύρω από τον Ήλιο σε λιγότερες από χίλιες γήινες ημέρες. Είναι μέλος της Οικογένειας αστεροειδών της Ουγγαρίας.
Φυσικά χαρακτηριστικά
Η μέση διάμετρος της Εσκλανγκόνας εκτιμάται σε 8,17 ± 0,6 χλμ.. Ο φασματικός τύπος της είναι S (λιθώδης), ενώ το γεωμετρικό άλβεδό της είναι 0,2327 ± 0,038. Η Εσκλανγκόνα περιστρέφεται γύρω από τον εαυτό της μία φορά κάθε 3 ώρες 15 λεπτά και 10,2 δευτερόλεπτα.
Δορυφόρος
Η Εσκλανγκόνα έχει ένα δορυφόρο με την προσωρινή ονομασία S/2003 (1509) 1. Η διάμετρός του είναι περίπου 4 χλμ. και περιφέρεται σε μέση απόσταση 140 χλμ. από την Εσκλανγκόνα. Αυτός ο μεγάλος διαχωρισμός σε σχέση με τις διαστάσεις των μελών του ζεύγους είναι αρκετά ασυνήθιστος και για τον λόγο αυτό πιστεύεται ότι η Εσκλανγκόνα και ο δορυφόρος της αποτελούν θραύσματα από μία σύγκρουση μεταξύ αστεροειδών. Παρόμοιο ζεύγος αποτελούν ο αστεροειδής 3749 Μπάλαμ και ο δορυφόρος του.
Εξωτερικοί σύνδεσμοι
Εσκλανγκονα
Κοσσυφοπέδιο και Μετόχια
Το Κοσσυφοπέδιο και Μετόχια, επίσημα η Αυτόνομη Επαρχία του Κοσσυφοπεδίου και Μετοχίων (σερβικά: Аутономна Покрајина Косово и Метохиja / Autonomna Pokrajina Kosovo i Metohija, αλβανικά: Krahina Autonome e Kosovës dhe Metohisë), είναι μία από τις δύο αυτόνομες επαρχίες που η Σερβία ισχυρίζεται ότι εξακολουθεί να έχει υπό την κυριαρχία της (η άλλη είναι η Βοϊβοντίνα, η οποία δεν αμφισβητείται). Η επαρχία περιλαμβάνει την επικράτεια του Κοσσυφοπεδίου και στην ευρύτερη της έννοια, περιλαμβάνει επίσης την μικρότερη περιοχή των Μετοχίων που βρίσκεται στο δυτικό Κοσσυφοπέδιο. Από τον Απρίλιο του 1992 και του 2006, η ίδια η Σερβία αποτελούσε συστατική δημοκρατία της Σερβίας και Μαυροβουνίου.
Πολιτική και διακυβέρνηση
Από το 1999, οι περιοχές του Κοσσυφοπεδίου που κατοικούνται από Σέρβους, διοικούνται ως de facto ανεξάρτητη περιοχή από κυβέρνηση όπου κυριαρχούν οι Αλβανοί, στην Πρίστινα. Μπορούν να συνεχίσουν να χρησιμοποιούν σερβικά εθνικά σύμβολα και συμμετέχουν στις σερβικές εθνικές εκλογές, τις οποίες μποϊκοτάρει το υπόλοιπο του Κοσσυφοπεδίου, ενώ οι Σέρβοι με τη σειρά τους μποϋκοτάρουν τις εκλογές του Κοσσυφοπεδίου. Οι δήμοι Λεπόσαβιτς, Ζβέτσαν και Ζουμπίν Ποτόκ διοικούνται από τους ντόπιους Σέρβους, ενώ ο δήμος της πόλης Κόσοβσκα Μιτρόβιτσα είχε αντίπαλες κυβερνήσεις Σέρβων και Αλβανών μέχρι που επετεύχθη συμβιβασμός τον Νοέμβριο του 2002.
Οι σερβικές περιοχές έχουν ενωθεί σε μια κοινότητα, στην Ένωση των Σερβικών Κοινοτήτων του Κοσσυφοπεδίου και Μετοχίων που ιδρύθηκε τον Φεβρουάριο του 2003 από Σέρβους αντιπροσώπους έπειτα από συνεδρίαση στην πόλη Κόσοβσκα Μιτρόβιτσα, η οποία έκτοτε υπάρχει ως de facto «πρωτεύουσα». Ο πρόεδρος της Ένωσης ήταν για ένα διάστημα ο Ντράγκαν Βέλιτς. Υπάρχει επίσης ένα κεντρικό διοικητικό όργανο, το Σερβικό Εθνικό Συμβούλιο Κοσσυφοπεδίου και Μετοχίων. Πρόεδρός του στο βορρά του Κοσσυφοπεδίου είναι ο Δρ Μίλαν Ιβάνοβιτς, ενώ ο επικεφαλής του Εκτελεστικού Συμβουλίου είναι ο Ράντα Τράικοβιτς.
Η τοπική πολιτική κυριαρχείται από το Σερβικό Κατάλογο για το Κοσσυφοπέδιο και τα Μετόχια. Ο Σερβικός Κατάλογος έχει ως επικεφαλής τον Όλιβερ Ιβάνοβιτς, μηχανικό από την Κόσοβσκα Μιτρόβιτσα.
Τον Φεβρουάριο του 2007 η Ένωση των Σερβικών Κοινοτήτων του Κοσσυφοπεδίου και Μετοχίων μετατράπηκε σε σερβική Κοινοτική Συνέλευση Κοσσυφοπεδίου και Μετοχίων (СЗО АП КиМ) υπό την προεδρία του Μάρκο Γιάκσιτς. Η Συνέλευση επέκρινε δριμύτατα τα αποσχιστικά κινήματα της Αλβανικής PISG Συνέλευσης του Κοσσυφοπεδίου και απαίτησαν την ενότητα του σερβικού λαού στο Κοσσυφοπέδιο, με μποϊκοτάζ της EULEX και ανακοίνωσαν μαζικές διαμαρτυρίες για την υποστήριξη της κυριαρχίας της Σερβίας στο Κοσσυφοπέδιο. Στις 18 Φεβρουαρίου του 2008, την ημέρα μετά τη μονομερή ανακήρυξη της ανεξαρτησίας του Κοσσυφοπεδίου, η Συνέλευση δήλωσε ότι είναι «άκυρη».
Επίσης, υπήρχε ένα υπουργείο για το Κοσσυφοπέδιο και τα Μετόχια μέσα στην σερβική κυβέρνηση, με τον Γκόραν Μπογκντάνοβιτς ως υπουργό για το Κοσσυφοπέδιο και τα Μετόχια. Το 2012, το υπουργείο υποβαθμίστηκε σε Γραφείο για το Κοσσυφοπέδιο, με τον Αλεξάνταρ Βουλίν ως επικεφαλής του νέου γραφείου. Ωστόσο, το 2013, ο Αλεξάνταρ Βουλίν έθεσε ένα Υπουργό άνευ χαρτοφυλακίου αρμόδιο για το Κοσσυφοπέδιο και τη Μετόχια.
Διοικητική διαίρεση
Πέντε σερβικές διοικητικές περιοχές (οκρούγκ) βρίσκονται στο έδαφος του Κοσσυφοπεδίου, το οποίο περιλαμβάνει 28 δήμους και 1 πόλη.
Κεραυνοβόλος Έρωτας (ταινία)
Κεραυνοβόλος Έρωτας (αγγλικά: A Walk to Remember) είναι αμερικανική αισθηματική ταινία, παραγωγής 2002. Είναι βασισμένη στο ομώνυμο μυθιστόρημα "A Walk To Remember" του Νίκολας Σπαρκς. Πρωταγωνιστούν οι ηθοποιοί Μάντυ Μουρ και Σέιν Γουέστ. Την ταινία σκηνοθέτησε ο Άνταμ Σάνκμαν και την παραγωγή ανέλαβαν οι Ντενίζ Ντι Νόβι και Χαντ Λόουρι για την Warner Bros. Το μυθιστόρημα τοποθετείται στη δεκαετία του '50 ενώ η ταινία είναι τοποθετημένη στο το 1998.
Υπόθεση
Μετά από ένα περιστατικό, ο δημοφιλής, αλλά επαναστατικός Landon Carter (Shane West) απειλείται με απέλαση. Τιμωρία του είναι η συμμετοχή σε διάφορες δραστηριότητες μετά το σχολείο, συμπεριλαμβανομένων του ανοιξιάτικου μιούζικαλ, όπου συναντά την θρησκευόμενη Jamie Sullivan (Mandy Moore),  μοναχοκόρη του Αιδεσιμοτάτου Sullivan (Ντάριλ Χάνα), πάστορα του ναού της περιοχής (Πίτερ Κογιότ). Ο Landon έχει δυσκολία με το να μάθει τα λόγια του ρόλου του, έτσι ζητά από την Jamie να τον βοηθήσει. Αποφασίζει να τον βοηθήσει αλλά υπό έναν όρο: ο Landon πρέπει να της υποσχεθεί ότι δεν θα την ερωτευτεί. Λόγω της εξαιρετικά συντηρητικής ενδυμασίας της αλλά και της κοινωνικής της θέσης, ο Landon χλευάζει την παράκλησή της.
Ο Landon και η Jamie αρχίζουν να κάνουν πρόβες μαζί στο σπίτι της, μετά το σχολείο. Καθώς περνούν περισσότερο χρόνο μαζί, μια φιλία αρχίζει να αναπτύσσεται. Η Jamie σταδιακά θα πει στον Landon μία λίστα με τις επιθυμίες της που φιλοδοξεί να επιτύχει στη ζωή, η οποία περιλαμβάνει τα εξής: να είναι σε δύο μέρη ταυτόχρονα, να κάνει τατουάζ και να φτιάξει ένα νέο τηλεσκόπιο. Αρνείται συστηματικά να του πει το νούμερο ένα στη λίστα της. Ωστόσο, η φιλία τους καταστρέφεται όταν ο Landon την χλευάζει μπροστά στους φίλους του. Η Jamie, πολύ απογοητευμένη με την αντίδρασή του, αρνείται να συνεχίσει τις πρόβες μαζί του. Ο Landon αποφασίζει να μάθει το σενάριο μόνος του, και κάνει πράξεις καλοσύνης με την ελπίδα να τον συγχωρέσει η Jamie. Η Jamie βλέπει την προσπάθεια του, αλλά παραμένει ανένδοτη.
Κατά τη διάρκεια της σκηνής που μοιράζονται οι δύο στο σχολικό θεατρικό, ο Landon εκφράζει την έκπληξή του όταν η Jamie, σε ένα κομψό φόρεμα, με κατσαρά μαλλιά και μακιγιάζ, απελευθερώνει τον εαυτό της στη σκηνή και τραγουδάει. Αυτό, μαζί με τη σκηνή του φιλιού που οι δύο οφείλουν να επιτελέσουν, φαίνεται να κάνει τον Landon να συνειδητοποιήσει τα συναισθήματά που τρέφει για την Jamie, τα οποία θα προκαλέσουν ζήλια στη Belinda, την πρώην φίλη του.
Τις επόμενες ημέρες, ο Landon συνεχώς προσπαθεί να πλησιάσει τη Jamie, αυτή τη φορά όμως ερωτικά, αλλά εκείνη τον απορρίπτει. Το ξέσπασμα έρχεται όταν μερικοί από τους φίλους του Landon, μαζί με την εκδικητική Belinda, κάνουν μία κακόβουλη φάρσα στη Jamie: μια επεξεργασμένη φωτογραφία ενός μοντέλου με μαγιό στο σώμα της οποίας έχει επικολληθεί το πρόσωπο της Jamie, διανέμεται μαζικά σε όλο το σχολείο. Όταν ο Landon έρχεται να τη βοηθήσει, διαλύει τη σχέση που είχε με τους φίλους του. Η Jamie τελικά δέχεται να βγει μαζί του, με την άδεια φυσικά του πατέρα της. Από εκείνη την ημέρα, ένας έρωτας αναπτύσσεται και ο Landon τη βοηθάει να ολοκληρώσει τις επιθυμίες της. Την οδηγεί στη συνοριακή γραμμή της πολιτείας, και έτσι η Jamie καταφέρνει να βρίσκεται σε δύο μέρη ταυτόχρονα. Στη συνέχεια, της κάνει ένα προσωρινό τατουάζ μιας πεταλούδας και μαθαίνει ότι η νούμερο ένα ευχή της είναι να παντρευτεί στην εκκλησία, όπου οι γονείς της παντρεύτηκαν. Σιγά-σιγά ο Landon, μέσα από τη σχέση του με τη Jamie αρχίζει να πιστεύει στον εαυτό του, γι’αυτό και προσδοκεί να γίνει δεκτός στην Ιατρική σχολή. Σε αυτή του την επιθυμία, η Jamie τον ενθαρρύνει.
Ωστόσο, μετά από ένα διάστημα της σχέσης τους, η Jamie του αποκαλύπτει το μυστικό της : έχει λευχαιμία. Του αναφέρει πως η ίδια το ανακάλυψε αυτό πριν από δύο χρόνια και έχει προ πολλού σταματήσει να ανταποκρίνεται στη θεραπεία. Εκείνη δεν το είπε σε κανέναν άλλον επειδή είχε αποφασίσει να προχωρήσει με τη ζωή της φυσιολογικά, και ο πατέρας της στέκεται δίπλα της προσπαθώντας να περάσει όσο το δυνατόν περισσότερο χρόνο κοντά της. Η αποκάλυψη αυτή τους φέρνει σε διάσταση: η Jamie αποσύρεται ενώ ο Landon απελπίζεται, γι’ αυτό και πηγαίνει στον πατέρα του, τον οποίο παρόλο που αντιπαθεί, αποφασίζει τελικά να του ζητήσει βοήθεια για την Jamie, καθώς ο ίδιος είναι καρδιολόγος. Τέλος, αφού ο Landon συμβιβάζεται με την πραγματικότητα της κατάστασης της Jamie, το ζευγάρι είναι ξανά μαζί.
Με την αρρώστια της Jamie να αναπτύσσεται, μέχρι το σημείο που η ίδια νοσηλεύεται, ο Landon εξακολουθεί να ικανοποιεί τις επιθυμίες του καταλόγου της Jamie, συμπεριλαμβανομένης και της δημιουργίας του τηλεσκοπίου. Η Jamie παίρνει εξιτήριο από το νοσοκομείο, αποκαλύπτοντας στον Landon ότι ο πατέρας του έχει αναλάβει τα έξοδα για την ιδιωτική περίθαλψη της στο σπίτι: Ο Landon για άλλη μια φορά πηγαίνει έξω για να τον δει και να τον ευχαριστήσει. Μετά από την παρακολούθηση ενός κομήτη που περίμεναν μέσω του τηλεσκοπίου μαζί, ο Landon ζητά να μάθει το νούμερο ένα στη λίστα της Jamie. Η ίδια του λέει ότι θέλει να παντρευτεί στην εκκλησία που παντρεύτηκαν οι γονείς της, με όλους τους φίλους τους, με τον πατέρα της να ιερουργεί το γάμο. Στο τέλος, ο Landon αναφέρει ότι ο ίδιος και Jamie έζησαν το υπόλοιπο του καλοκαιριού μαζί, αφού παντρεύτηκαν, και μετά η ίδια πέθανε.
Τέσσερα χρόνια αργότερα, ο Landon, ο οποίος έχει πλέον γίνει δεκτός στην ιατρική σχολή, επισκέπτεται τον πατέρα της Jamie. Εκφράζει τη λύπη του, καθώς λέει ότι ποτέ η Jamie δεν κατάφερε να δει την φιλοδοξία της να γίνεται πραγματικότητα, δηλαδή να δει ένα θαύμα. Ο Αιδεσιμότατος Sullivan του λέει ότι το έκανε – το θαύμα της δεν ήταν να θεραπευτεί από τη νόσο της, αλλά ότι είδε τον Landon να αλλάζει προς το καλύτερο. Η ταινία τελειώνει με τον Landon να στέκεται σε μια αποβάθρα, κοιτάζοντας το ηλιοβασίλεμα, σε απόλυτη γαλήνη με τον εαυτό του, χάρη σε όσα τον δίδαξε η Jamie.
Box office
Η ταινία με προϋπολογισμό 11.800.000 δολάρια, έκανε άνοιγμα στην 3η θέση με 12,1 εκατομμύρια δολάρια το πρώτο σαββατοκύριακο. Συνολικά απέφερε 41,2 εκατομμύρια δολάρια στο αμερικανικό box office και 47,4 παγκοσμίως.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2002 Κατηγορία:Ταινίες παραγωγής Warner Bros. Κατηγορία:Αμερικανικές αισθηματικές δραματικές ταινίες Κατηγορία:Αγγλόφωνες ταινίες Κατηγορία:Αμερικανικές ταινίες ενηλικίωσης Κατηγορία:Αμερικανικές εφηβικές δραματικές ταινίες Κατηγορία:Ταινίες γυρισμένες στη Βόρεια Καρολίνα Κατηγορία:Ταινίες τοποθετημένες στα 1990s
Κερπινή Αχαΐας
Η Κερπινή είναι ορεινό χωριό του Νομού Αχαΐας. Είναι χτισμένη σε υψόμετρο 1.080 μέτρων στις πλαγιές του όρους Προφήτης Ηλίας και είναι ένα από τα ορεινότερα χωριά της Αχαΐας. Ανήκει στον Δήμο Καλαβρύτων και σύμφωνα με την απογραφή του 2011 έχει 173 κατοίκους. Η Κερπινή βρίσκεται 10 χλμ. βόρεια των Καλαβρύτων και γειτονεύει με το χωριό Ρωγοί.
Ονομασία
Πιστεύεται ότι πήρε το όνομά της κατά τους μεσαιωνικούς χρόνους από τον Ούγο Α΄ ντε Σαρπινύ (Hugues Ier de Lille ou de Chairpigny), βαρώνο της Βοστίτσας.
Ζαΐμηδες
Από την Κερπινή κατάγεται η οικογένεια των Ζαΐμηδων που πολλά μέλη της διαδραμάτησαν σημαντικό ρόλο στη σύγχρονή ελληνική ιστορία. Σύμφωνα με μαρτυρίες κατοίκων που δημοσιεύτηκαν το 1906 από τον ιστοριοδίφη Γ. Παπανδρέου, στην οικία των Ζαΐμηδων φυλασσόταν επιμελώς σημαία για την οποία ο Π.Ν. Ζαΐμης υποστήριζε ότι ευλογήθηκε στην Αγία Λαύρα από τον Π. Πατρών Γερμανό τον Μάρτιο του 1821. Μέχρι το 1876 η σημαία φυλασσόταν στο δημαρχείο και φερόταν κάθε χρόνο στην Αγία Λαύρα για τον πανηγυρισμό της εθνικής εορτής της 25ης Μαρτίου, σε πομπή εφίππων και πεζών και τυμπάνων με επικεφαλής τον δήμαρχο Κερπινής. Το 1876 ο σημαιοφόρος, για λόγους πολιτικών αντιδικιών, δεν επέστρεψε τη σημαία στο δημαρχείο αλλά την παρέδωσε στον Ιω. Ν. Ζαΐμη. Το 1895 η σημαία μεταφέρθηκε με πομπή στην Πάτρα μετά από αίτημα του εκεί Καλαβρυτινού Συλλόγου. Η σημαία περιγράφεται ως φτιαγμένη από μετάξι και χρυσό, φέρει απεικόνιση της Ανάστασης του Σωτήρος και τους Αγίους Γεώργιο και Δημήτριο. Κατά διήγηση εντοπίων που καταγράφει ο Γ. Παπανδρέου (την οποία ο ίδιος δεν θεωρεί απόλυτα ακριβή) η σημαία εστάλη από τους Φιλικούς της Κωνσταντινούπολης στον Ασημ. Ζαΐμη, ευλογήθηκε εις την Αγ. Λαύρα όπου την έφεραν οι Ν. Φραγκάκος, Γ. Λεχουρίτης και Στ. Σαρδελιάνος, και χρησίμευσε ως πολεμική σημαία των Πετμεζαίων και άλλων κατά την άλωση των Καλαβρύτων. Μετά χρησιμοποιήθηκε στην Πάτρα, την Αρκαδία και το Μεσολόγγι από τον Αν. Ζαΐμη το 1822. Το 1823 αιχμαλωτίστηκε από τους Τούρκους μετά από κάποια μάχη και επωλήθη σε Εβραίους. Αυτοί τη μεταπώλησαν στη Ζάκυνθο όπου την αναγνώρισε και την αγόρασε ο έμπορος Σωτήριος Μέγαρης Κερπινιώτης ο οποίος και τη δώρισε στο Δήμο Κερπινής όπου παρέμεινε μετά την Επανάσταση.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Καλαβρύτων
Σοφία της Βαυαρίας
Με το όνομα αυτό υπάρχουν τα εξής πρόσωπα:
Μαϊκόπ
Το Μαϊκόπ (ρωσικά: Майко́п) είναι η μεγαλύτερη πόλη και πρωτεύουσα της Αντιγκέα, ενός ομοσπονδιακού υποκειμένου στο βόρειο Καύκασο. Σύμφωνα με την απογραφή του 2010 έχει 144.249 κάτοικους.
Ιστορία
Το Μαϊκόπ ιδρύθηκε ως φρούριο το 1857 από Κοζάκους για λογαριασμό της Ρωσικής Αυτοκρατορίας. Μεταξύ 1858 - 1863 έπαιξε στρατηγικό ρόλο στην προσπάθεια της Μόσχας να καθυποτάξει τους ιθαγενείς πληθυσμούς του Καυκάσου. Μετά το τέλος των πολεμικών επιχειρήσεων αναβαθμίσθηκε σε πόλη (1870). Πρωτεύουσα της Αντιγκέα έγινε το 1936.
Εξωτερικοί σύνδεσμοι
Κατηγορία:Δημοκρατία της Αντιγκέα Κατηγορία:Ευρωπαϊκές πόλεις της Ρωσίας
Ιωάννης Φωτιάδης
Ο '''Ιωάννης Β. Φωτιάδης''' (1895 - 3 Αυγούστου 1969) ήταν Έλληνας κτηματίας και πολιτικός. Υπηρέτησε ως βουλευτής.
Βιογραφία
Γεννήθηκε στην Άντισσα Λέσβου. Ο πατέρας του, Βασίλειος, ήταν γιατρός και το όνομα της μητέρας του (σύζυγος του Βασιλείου) ήταν Φανή.
Στις εκλογές του 1946 εξελέγη βουλευτής Λέσβου με το Δημοκρατικόν Σοσιαλιστικόν Κόμμα. Κατά την περίοδο της θητείας του έγιναν σημαντικά εγγειοβελτιωτικά έργα στο νησί. Λίγο πριν πεθάνει, συνετέλεσε στην κατασκευή του Γυμνασίου-Λυκείου στην Άντισσα.
Πέθανε σε ηλικία 74 ετών και κηδεύτηκε στις 4 Αυγούστου 1969. Ήταν παντρεμένος με την Ευτυχία και είχαν 1 παιδί.
Παραπομπές
Κατηγορία:Βουλευτές Λέσβου Κατηγορία:Βουλευτές εκλεγμένοι με το Δημοκρατικό Σοσιαλιστικό Κόμμα
Πάρκο των Μπυτ-Σωμόν
Το πάρκο Μπυτ-Σωμόν (Γαλλικά: Parc des Buttes Chaumont) είναι δημόσιος κήπος που βρίσκεται στο βορειοανατολικό άκρο του Παρισιού της Γαλλίας, στο 19ο διαμέρισμα της πόλης.
Το πάρκο είναι ένα από τα μεγαλύτερα και πιο εντυπωσιακά πάρκα στο Παρίσι. Εγκαινιάστηκε το 1867 τα τελευταία χρόνια της εποχής του Ναπολέοντα Γ'. Πρόκειται για πάρκο αγγλικού τύπου διαμορφωμένο σαν ορεινό τοπίο: περιλαμβάνει βράχους, γκρεμούς, χείμαρρους, καταρράκτες, σπηλιά, επικλινείς πλαγιές, ορεινά λιβάδια, μπελβεντέρε κλπ.
Το πάρκο είναι ανοιχτό με ελεύθερη είσοδο όλες τις μέρες από τις 7 το πρωί ως τις 9 το βράδυ και εξυπηρετείται από το μετρό στη στάση Μπυτ-Σωμόν, πολύ κοντά στην είσοδο.